競賽馬走失去咗火車站!澳洲女練馬師被問話
2024年04月11日 09:13
東網電視
更多新聞短片
有馬匹喺馬房走失,女練馬師凌靄琛要被問話。(圖片:Getty Images)
賽馬世界無奇不有,日前喺澳洲就發生一宗極離奇嘅事件,就係有段閉路電視影片流出,內容就係有一匹疑似競賽馬匹走甩去咗一個火車站月台,呢匹競賽馬喺月台來回踱步,嚇親等緊車嘅乘客,期間仲有列車經過月台,慶幸馬匹未有走入路軌,最終人馬都無大礙,真係有驚無險。
據了解,今次呢匹競賽馬原來出自澳洲女練馬師凌靄琛,而新南威爾斯馬會競賽小組亦證實今次事件於上周五晚上發生,但原來佢哋從未獲通知發生今次事件,直到影片流出後才得悉,稍後時間佢哋會為事件傳召凌靄琛,展開正式聆訊。
不過,當地競賽小組已就今次馬匹出現火車站月台嘅事件,向凌靄琛了解,練者表示於上周五黃昏,有位不明來歷人物進行其和域園馬房範圍,並放走4匹馬,當中包括3匹競賽馬同埋一匹小馬,而佢哋其後於火車站附近的停車場捉回4駒,但未有發現其中一匹馬走入火車站內,佢都係睇到影片先知今次事件。